1973-ban jelölték a legjobb színésznőnek járó BAFTA-díjra, Az Onedin családban és A Strauss családban nyújtott alakításaiért. Ugyancsak 1973-ban mesemondóként szerepelt a BBC "Jackanory" című gyermekműsor-sorozatában. 1992-ben II. Erzsébet királynőt alakította a Diana igaz története című tévédrámában, amely Andrew Morton Diana hercegnéről írt hasonló című életrajza alapján készült. 1999-ben szerepelt a Kisvárosi gyilkosságok bűnügyi sorozat egyik epizódjában is. Életkorának előrehaladtával kevesebb szerepet vállalt, legutóbb  Brian Percival rendező 2015-ben bemutatott filmdrámájában, "A Song for Jenny"-ben szerepelt, amely a 2005-ös londoni terrortámadás emberi tragédiáit mutatja be.